पब्लिक आक्रोश डेस्क। शायद इसे सुल्तान मूवी का असर ही मानेगें की हर वर्ष सावन में कानपुर के जागेश्वर मन्दिर प्रांगण में होने वाले दंगल में किसी लडक़ी ने अपने दांव दिखाये हो। ऐसा ही कुछ देखने को सोमवार को मिला जब झांसी की रेनू ने दंगल में हिस्सा लेने के बाद पहले तो अपने दांव पेच दिखाये इसके बाद उसने पांच मिनट मेंं ढाक दाव से उन्नाव के बृजवीर को चीत करके कुश्ती मेंस २१०० रूपये जीत लिये। दंगल में पहले तो लडक़ी को देख सभी हंस रहे थे की सुल्तान मूवी की जायरा यहां कहां से आ गयी। लेकिन रेनू के दांव पेच देख सभी कमेन्ट करने वालो के मुंह से बोलती बंद हो गयी। पांच मिनट में बृजवीर को धरासायी करने के बाद पूरे दंगल में रेनू के नारे लगने लगे। जागेश्वर मंदिर नवाबगंज में सावन में आयोजित दंगल में कानपुर, उन्नाव, झांसी, औरैया, समेत आस पास के नामाग्रामी पहलवानों ने अपने- अपने दांव पेच दिखाए। दंगल में छोटी बड़ी मिलाकर कुल १२ कुश्तियां खेली गयी।